Xinwana het die bynaam van Lawwe Lulu gekry omdat sy nie net die afloop verswyg het nie, maar die wanvoorstelling na boere oor die algemeen deurgetrek het.
Dat Zuma in sy staatsrede aangekondig het dat die regering die onbekookte groenskrif oor grondhervorming aanvaar het, wat onder meer beteken die ooreenkoms tussen die regering en landbou, bekend as die protokol vir plaastoegang word eensydig opgehef, word nie na waarde getaks nie. Landbouers en hul gesinne, asook plaaswerkers en hul gesinne, word nou veel meer aan plaasaanvalle blootgestel. Dit laat die vrae oor die regering se verbintenis tot die grondwet, en sy voortspruitende verpligtinge net skerper word.
En plaasaanvalle is besig om internasionaal opslae te maak en is baie skadelik vir Suid-Afrika, selfs al word die plaaslike trauma buite rekening gelaat.